Kontraŭ Burĝa Liberaligo

Kontraŭ burĝa liberaligo (ĉine simpligite: 反对资产阶级自由化; ĉine tradicie: 反對資產階級自由化; pinjine: fǎnduì zīchǎn jiējí zìyóuhuà), kiel politika slogano de la Ĉina Komunista Partio (ĈKP), estis proponita de Deng Xiaoping kaj aliaj konservativuloj en la fruaj 1980-aj jaroj. Kiel politika movado kontraŭ burĝa liberaligo, ĝi komenciĝis ĉe la Kongreso de ĈKP en septembro 1986. Laŭ Deng Xiaoping, burĝa liberaligo signifas rezigni socialismon kaj preni la kapitalisman vojon.Deng, Xiaoping. "Bourgeois Liberalization Means Taking the Capitalist Road", 1985.

En la fino de 1986 eksplodis ĉinaj studentaj manifestacioj, kaj Hu Yaobang, reformema ĝenerala sekretario de ĈKP, estis devigita eksiĝi en 1987. Kun la subteno de Deng Xiaoping, konservativaj politikistoj Deng Liqun kaj Hu Qiaomu lanĉis kontraŭburĝan kampanjon frue en 1987. Tamen, Zhao Ziyang, aganta ĝenerala sekretario de la Centra Komitato de ĈKP kaj tiama ĉefministro de la Ŝtata Konsilio de Ĉinio, kontraŭdiris al la movado. Zhao kredis, ke Deng Liqun kaj aliaj uzis la kontraŭliberaligan movadon por negi reformon kaj malfermon, kaj konvinkis Deng Xiaoping forlasi la kampanjon meze de 1987.

 Referencoj 

Kategorio:Komunismo en Ĉinio
Kategorio:Politikaj movadoj en Ĉinio